**Verejná súťaž**

podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj ako „zákon“), **s uplatnením § 66 ods. 7 písm. b) zákona**

**(superreverz)**

**SÚŤAŽNÉ PODKLADY**

**Služby**

***Zabezpečenie podpory a rozvoja informačného systému účtovníctva fondov (ISUF).***

Za verejného obstarávateľa:

 ...................................................

 Veronika Gmiterko, MBA

 generálna tajomníčka služobného úradu

november 2022

**OBSAH SÚŤAŽNÝCH PODKLADOV**

**Časť I. INFORMÁCIE O VEREJNOM OBSTARÁVATEĽOVI**

1. Identifikácia verejného obstarávateľa

**Časť II. INFORMÁCIE O PREDMETE ZÁKAZKY**

1. Predmet zákazky
2. Rozdelenie predmetu zákazky
3. Miesto poskytnutia predmetu zákazky
4. Lehoty uskutočnenia
5. Zdroj finančných prostriedkov

**Časť III. KOMUNIKÁCIA A VÝMENA INFORMÁCIÍ MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI**

**Komunikácia Dorozumievanie a vysvetľovanie**

1. Komunikácia a výmena informácií medzi verejným obstarávateľom a záujemcami/uchádzačmi
2. Vysvetlenie a doplnenie súťažných podkladov
3. Obhliadka miesta dodania/poskytnutia predmetu zákazky

**Časť IV: POKYNY NA VYPRACOVANIE PONUKY**

**Príprava ponuky**

1. Vyhotovenie ponuky
2. Jazyk ponuky
3. Variantné riešenie
4. Mena a ceny uvádzané v ponuke, mena finančného plnenia
5. Zábezpeka ponuky

**Obsah ponuky**

1. Obsah ponuky
2. Doklady preukazujúce splnenie podmienok účasti

**Predkladanie ponuky**

1. Predloženie ponuky a späťvzatie ponuky
2. Registrácia/Autentifikácia
3. Náklady na ponuku
4. Oprávnenie predložiť ponuku
5. Miesto a lehota na predkladanie ponuky
6. Lehota viazanosti ponuky

**Časť V: OTVÁRANIE PONÚK A HODNOTENIE PONÚK**

**Otváranie ponúk**

1. Otváranie ponúk

**Vyhodnocovanie ponúk**

1. Preskúmanie a hodnotenie ponúk
2. Vyhodnocovanie návrhov na plnenie kritérií
3. Vysvetľovanie ponúk, odôvodnenie mimoriadne nízkej ponuky
4. Posúdenie splnenia podmienok účasti/požiadaviek na predmet zákazky

**Elektronická aukcia**

1. Elektronická aukcia

**Prijatie ponuky**

1. Informácia o výsledku vyhodnocovania ponúk

**Časť VI. INFORMÁCIE O RÁMCOVEJ DOHODE**

1. Typ rámcovej dohody
2. Uzavretie rámcovej dohody
3. Zrušenie verejného obstarávania
4. Aplikácia zákona o verejnom obstarávaní

**PRÍLOHY SÚŤAŽNÝCH PODKLADOV:**

Príloha č. 1: Opis predmetu zákazky

Príloha č. 2: Obchodné podmienky/ Návrh rámcovej dohody

Príloha č. 3: Vzory vyhlásení a plnomocenstiev

Príloha č. 3A Vyhlásenia uchádzača

 Príloha č. 3B Plnomocenstvo pre člena skupiny dodávateľov

 Príloha č. 3C Čestné vyhlásenie o súhlase a akceptovaní záväzného návrhu rámcovej dohody

Príloha č. 4: Návrh na plnenie kritérií

Príloha č. 5: Identifikačné údaje uchádzača

Príloha č. 6: Podmienky účasti

Príloha č. 7: Kritérium na vyhodnotenie ponúk a pravidlá na jeho uplatnenie

Príloha č. 8: Čestné vyhlásenie o tom, že sa na uchádzača, jeho subdodávateľov nevzťahujú medzinárodné sankcie

Časť I.

**INFORMÁCIE O VEREJNOM OBSTARÁVATEĽOVI**

1. **identifikácia verejného obstarávateľa a osôb pristupujúcich k verejnému obstarávaniu**
	1. **Verejný obstarávateľ:**

Názov organizácie: **Ministerstvo financií Slovenskej republiky**

Adresa organizácie: Štefanovičova 5, P. O. BOX 82, 817 82 Bratislava

IČO: 00151742

Krajina: Slovenská republika

Kontaktná osoba: Ing. Marian Fačkovec

Telefón: +421 2 59584014

E-mail: marian.fackovec@mfsr.sk

Internetová adresa (URL): www.finance.gov.sk

* 1. **Verejný obstarávateľ:**

Názov organizácie: **Pôdohospodárska platobná agentúra**

Adresa organizácie: Hraničná č.12, 815 26 Bratislava

IČO: 30794323

DIČ: -

IČ DPH: SK2021781630

Jedná sa o príležitostné spoločné obstarávanie, ktoré sa uskutočňuje na základe Zmluvy o spoločnom postupe pri verejnom obstarávaní č. 2022/074 zo dňa 15. 4. 2022 uzatvorenej medzi Ministerstvom financií SR a Pôdohospodárskou platobnou agentúrou. Zmluva je zverejnená na CRZ: <https://crz.gov.sk/zmluva/6342246/>

Časť II.

**INFORMÁCIE O PREDMETE ZÁKAZKY**

1. **predmet zákazky**
	1. Názov predmetu zákazky: **„Zabezpečenie podpory a rozvoja informačného systému účtovníctva fondov (ISUF).“**
	2. Spoločný slovník obstarávania (CPV):

 Hlavný predmet: **72260000-5 - Služby súvisiace so softvérom,**

 **72267000-4 – Služby na údržbu a opravu softvéru**

 **72261000-2 – Softvérové podporné služby**

 **72212000-4 – Programovanie aplikačného softvéru**

* 1. Stručný opis zákazky:

Základným cieľom predmetu zákazky je zabezpečenie služieb podpory produktívnej prevádzky pre informačný systém účtovníctva fondov ISUF, ktorý od roku 2004 slúži pre finančné riadenie a vedenie účtovníctva štrukturálnych fondov, Kohézneho fondu, Európskeho fondu pre rybné hospodárstvo a Európskeho námorného a rybárskeho fondu a iných finančných nástrojov. Subjektmi, ktoré využívajú ISUF a účtujú o použití finančných prostriedkov EÚ a finančných prostriedkov na spolufinancovanie zo štátneho rozpočtu v rámci štrukturálnych fondov a Kohézneho fondu, Európskeho fondu pre rybné hospodárstvo a Európskeho námorného a rybárskeho fondu sú certifikačný orgán/platobný orgán a platobné jednotky zriadené ako vnútorné organizačné jednotky na ústredných orgánoch štátnej správy. Súčasťou systému je od roku 2008 aj funkcionalita pre orgán auditu (Modul na výber vzorky pre výkon auditu operácií) a od roku 2015 bol ISUF rozšírený aj o nového klienta pre Poľnohospodársku platobnú agentúru.

Zabezpečenie služieb podpory produktívnej prevádzky pre informačný systém účtovníctva fondov ISUF je nevyhnutné z dôvodu zabezpečenia kontinuálnej dostupnosti a funkčnosti systému ISUF ako nadrezortného systému pre finančné riadenie a vedenie účtovníctva fondov EÚ a iných finančných nástrojov, vzhľadom na vykazovanie finančných a účtovných údajov na národnej úrovni, ako i Európskej komisii, Európskemu dvoru audítorov a Eurostatu.

Z legislatívneho hľadiska vyplýva povinnosť pre MF SR zabezpečiť funkčný účtovný systém pre fondy EÚ, FM EHP a NFM z podmienok nariadení EÚ, FM EHP a NFM, a to najmä z ustanovení nariadenia Európskeho parlamentu a Rady (EÚ) č. 1303/2013 zo 17.decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006, nariadenia Európskeho parlamentu a Rady (EÚ) č. 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku, ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, nariadenia o implementácii Finančného mechanizmu EHP v platnom znení a nariadenia o implementácii Nórskeho finančného mechanizmu v platnom znení a z ustanovení národnej legislatívy, najmä zo zákona č. 528/2008 Z. z. o pomoci a podpore poskytovanej z fondov Európskeho spoločenstva, zo zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, zo zákona č. 431/2002 Z. z. o účtovníctve v znení neskorších predpisov a zo zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

Pre PPA je nevyhnutné zabezpečiť služby podpory a rozvoja informačného systému účtovníctva fondov ISUF, aby v zmysle Vykonávacieho nariadenia Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 a nariadenia Európskeho parlamentu a Rady (EÚ) č. 2021/2116 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť vedela zabezpečiť kontinuálne plnenie akreditačných kritérií a spĺňať požiadavky kladené EK na riadne finančné hospodárenie s prostriedkami EÚ, oddelené účtovanie, systémy vykonávania platieb, uchovávanie účtovných záznamov. Keďže čerpanie prostriedkov z fondov EÚ a iných finančných nástrojov má svoje pravidlá a v zmysle požiadaviek legislatívy EÚ je potrebné sledovať čerpanie prostriedkov kumulatívne za celé programové obdobie, tak je potrebné, aby pre existujúce a plánované funkcionality účtovného systému ISUF bola zabezpečená prevádzka minimálne do uzatvorenia operačných programov príslušného programového obdobia.

**Podrobné vymedzenie predmetu zákazky je uvedené v Prílohe č. 1 týchto súťažných podkladov – Opis predmetu zákazky.**

1. **rozdelenie predmetu zákazky**
	1. Predmet zákazky nie je rozdelený na časti. Záujemca musí predložiť ponuku na celý predmet zákazky.
	2. Odôvodnenie nerozdelenia zákazky:

Vzhľadom k povahe predmetu zákazky a vzájomné zložité prepojenia funkcionalít a procesov v prostredí ISUF a súvisiacich integračných prepojení na externé systémy, nie je možné jednotlivé služby a teda ani predmet zákazky žiadnym spôsobom rozdeliť. Rozvoj a rozširovanie funkcionalít je úzko späté s poskytovaním následnej aplikačnej podpory. Technicky a funkčne by verejnému obstarávateľovi rozdelenie predmetu zákazky medzi viacerých poskytovateľov spôsobovalo neprimerané problémy, ktoré v rámci nedorozumení a sporov medzi poskytovateľmi jednotlivých služieb môžu reálne spôsobiť znefunkčnenie častí alebo celého systému. Zároveň je potrebné podotknúť, že predmet zákazky je síce rozdelený na jednotlivé služby, avšak práce, ktoré budú v rámci nich vykonávané, predpokladajú podrobné poznanie prác už realizovaných činností či už prostredníctvom služieb aplikačnej podpory, alebo prostredníctvom rozvoja aplikácie. Uvedené je možné zabezpečiť iba realizáciou všetkých prác a služieb jedným poskytovateľom.

1. **miesto poskytnutia predmetu zákazky**
	1. Miesto poskytnutia predmetu zákazky: Slovenská republika

sídla verejných obstarávateľov a Dátové centrum MF SR (Datacentrum MFSR, Cintorínska 5, Bratislava)

1. **Lehoty uskutočnenia**
	1. Trvanie rámcovej dohody na poskytnutie predmetu zákazky: od nadobudnutia účinnosti Rámcovej dohody na 48 mesiacov alebo do vyčerpania jej finančného limitu, podľa toho, ktorá skutočnosť nastane skôr.
2. **zdroj finančných prostriedkov**
	1. Predmet zákazky v rámci časti poskytovanej pre MF SR bude financovaný čiastočne z Programu Slovensko 2021 – 2027. Predmet zákazky v rámci časti poskytovanej pre PPA bude financovaný z rozpočtu PPA.
	2. Predpokladaná hodnota zákazky je stanovená na **2 617 886,00 EUR bez DPH**, z toho cena ISUF MF SR je stanovená na 1 627 502,00 EUR bez DPH a cena za ISUF PPA je stanovená na 990 384,00 EUR bez DPH.
	3. V prípade, že ponuka úspešného uchádzača prevýši vyčlenené finančné prostriedky (predpokladanú hodnotu zákazky), verejný obstarávateľ si vyhradzuje právo danú ponuku neprijať.

Časť III.

**KOMUNIKÁCIA A VÝMENA INFORMÁCIÍ MEDZI VEREJNÝM OBSTARÁVATEĽOM
A ZÁUJEMCAMI/UCHÁDZAČMI**

**Dorozumievanie a vysvetľovanie**

1. **komunikácia medzi verejným obstarávateľom a záujemcami/uchádzačmi**
	1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku, prípadne českom jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia alebo

- Google Chrome

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	3. Ak je odosielateľom zásielky záujemca, resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE a zároveň v profile verejného obstarávateľa na webovej adrese Úradu pre verejné obstarávanie <https://www.uvo.gov.sk/vyhladavanie-profilov/zakazky/237> uverejní odkaz na tieto dokumenty.
	6. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 9 b) zákona.
1. **Vysvetľovanie a doplnenie súťažných podkladov**
	1. V prípade potreby objasniť informácie potrebné na vypracovanie ponuky a na preukázanie splnenia podmienok účasti, môže ktorýkoľvek zo záujemcov požiadať o ich vysvetlenie výlučne elektronicky prostredníctvom komunikačného rozhrania systému JOSEPHINE.
	2. Vysvetľovanie a doplnenie súťažných podkladov alebo informácií potrebných na vypracovanie ponuky a na preukázanie splnenia podmienok účasti sa uskutočňuje prostredníctvom systému JOSEPHINE.
	3. Vysvetlenie a doplnenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ preukázateľne bezodkladne poskytne všetkým záujemcom, ktorí sú mu známi, **najneskôr však šesť (6) dní pred uplynutím lehoty na predkladanie ponúk,** za predpokladu, že **záujemca/uchádzač požiada** o vysvetlenie prostredníctvom systému JOSEPHINE **dostatočne vopred**.
2. **obhliadka miesta dodania/poskytnutia predmetu zákazky**
	1. Obhliadka miesta dodania/poskytnutia predmetu zákazky sa neuskutoční.

Časť IV.

**POKYNY NA VYPRACOVANIE PONUKY**

**Príprava ponuky**

1. **vyhotovenie ponuky**
	1. Ponuka je **vyhotovená elektronicky** v zmysle § 49 ods. 1 písm. a) zákona a vložená do systému JOSEPHINE umiestnenom na webovej adrese: <https://josephine.proebiz.com/>.
	**Heslo súťaže:** **„Zabezpečenie podpory a rozvoja informačného systému účtovníctva fondov (ISUF).“** Predloženie ponuky a registrácia/autentifikácia do systému JOSEPHINE je uvedená v bode 17 a 18 týchto súťažných podkladov.
	2. Uchádzač môže v ponuke predložiť aj kópie dokladov vrátane kópií v elektronickej podobe. Odporúčaný formát naskenovaných dokladov alebo dokumentov je **„PDF“**. Verejný obstarávateľ alebo obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu, alebo zaručenej konverzie, ak má pochybnosti o pravosti predloženého dokumentu, alebo ak je to potrebné na zabezpečenie riadneho priebehu verejného obstarávania. .
	3. V prípade, ak sú doklady, ktoré tvoria ponuku uchádzača vydávané orgánom verejnej moci (alebo inou povinnou inštitúciou) priamo v digitálnej podobe, uchádzač môže vložiť do systému tento digitálny doklad (vrátane jeho úradného prekladu). Uchádzač je tiež oprávnený použiť doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom a účinnom znení.
	4. **Ak uchádzač zabezpečí viazanosť ponuky bankovou zárukou podľa bodu 14.4 písm. b) alebo poistením záruky podľa bodu 14.4 písm. c) týchto súťažných podkladov, dôkaz môže predložiť v listinnej podobe.  V takom prípade doručí originál tejto záručnej listiny v listinnej podobe osobne, prostredníctvom pošty alebo iného doručovateľa na adresu verejného obstarávateľa uvedenú v Časti I, bod 1 týchto súťažných podkladov v lehote na predkladanie ponúk podľa bodu 21.1 týchto súťažných podkladov. Uchádzač vloží originál bankovej záruky alebo poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: „Zabezpečenie podpory a rozvoja informačného systému účtovníctva fondov (ISUF). – banková záruka/poistenie záruky - NEOTVÁRAŤ“. V prípade, ak inštitúcia umožňuje vydanie a akceptáciu bankovej záruky alebo poistenia záruky aj v prípade dokumentu v elektronickom formáte vydaného pomocou zaručenej konverzie, tak verejný obstarávateľ akceptuje aj takto vydanú bankovú záruku alebo poistenie záruky.**
	5. **Ak ponuka obsahuje dôverné informácie** v zmysle § 22 ods. 2 zákona, uchádzač ich v ponuke **viditeľne označí.** Verejný obstarávateľ odporúča, aby ponuka uchádzača obsahovala uchádzačom vypracovaný zoznam všetkých informácií, ktoré sú dôverné s identifikáciou čísla strany, čísla odseku, bodu a textu obsahujúceho informácie, ktoré sú dôverné. Verejný obstarávateľ je podľa § 22 ods. 1 zákona povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol. Týmto nie sú dotknuté ustanovenia zákona, ukladajúce povinnosť verejného obstarávateľa oznamovať, či zasielať Úradu pre verejné obstarávanie (ďalej aj ako „úrad“) dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona a tiež povinnosť zverejňovania zmlúv podľa osobitného predpisu.
	6. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
2. **jazyk ponuky**
	1. Ponuka a ďalšie doklady a dokumenty vo verejnom obstarávaní sa predkladajú v štátnom (slovenskom) jazyku a môžu sa predkladať aj v českom jazyku.
	2. Ak je doklad alebo dokument vyhotovený v inom ako štátnom (slovenskom) jazyku alebo v českom jazyku, predkladá sa spolu s jeho úradným prekladom do štátneho (slovenského) jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho (slovenského) jazyka.
3. **variantné riešenie**
	1. Záujemcom sa neumožňuje predložiť variantné riešenie vo vzťahu k požadovanému predmetu zákazky.
	2. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.
4. **mena a ceny uvádzané v ponuke, mena finančného plnenia**
	1. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v mene EUR, v štruktúre podľa bodu 13.7 týchto súťažných podkladov.
	2. Uchádzač stanoví cenu za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie rámcovej dohody, pričom do svojej ceny zahrnie všetky náklady spojené s plnením predmetu zákazky ako aj ostatných súvisiacich služieb.
	3. Cena za obstarávaný predmet zákazky alebo službu súvisiacu s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
	4. Navrhované ceny, uvedené v návrhu na plnenie kritérií (Príloha č. 4 týchto súťažných podkladov), je potrebné určiť s presnosťou na dve desatinné miesta v štruktúre podľa bodu 13.7 týchto súťažných podkladov.
	5. Navrhovaná celková cena za dodanie predmetu zákazky vyjadrená v súlade s týmito súťažnými podkladmi musí obsahovať cenu za celý požadovaný predmet zákazky.
	6. Pri určovaní cien jednotlivých položiek je potrebné vziať do úvahy opis predmetu zákazky uvedený v týchto súťažných podkladoch vrátane návrhu rámcovej dohody, pričom táto nesmie byť vyjadrená číslom „0“, ani záporným číslom.
	7. Ak je uchádzač zdaniteľnou osobou pre daň z pridanej hodnoty (ďalej len „DPH“) v zmysle príslušných predpisov (ďalej aj ako „zdaniteľná osoba pre DPH“), navrhovanú cenu v návrhu na plnenie kritérií uvedie v štruktúre podľa Prílohy č. 4 týchto súťažných podkladov.
	8. Ak uchádzač nie je zdaniteľnou osobou pre DPH uvedie navrhované ceny s presnosťou na dve desatinné miesta v EUR bez DPH aj v EUR s DPH rovnakou sumou (stĺpec cena v EUR s DPH bude rovnaký ako stĺpec cena v EUR bez DPH). Skutočnosť, že nie je zdaniteľnou osobou pre DPH, uchádzač uvedie v ponuke.
	9. Ak sa uchádzač, ktorý v čase podpisu rámcovej dohody nebol zdaniteľnou osobou pre DPH a v priebehu plnenia rámcovej dohody sa ňou stane, nemá nárok na zvýšenie ceny o DPH. Preto verejný obstarávateľ odporúča uchádzačovi zohľadniť túto skutočnosť pri svojom návrhu na plnenie kritérií.
	10. Ak je uchádzač zahraničnou osobou a je platiteľom DPH, v návrhu na plnenie kritérií podľa Prílohy č. 4 týchto súťažných podkladov uvedie cenu s presnosťou na dve desatinné miesta v EUR bez DPH platnú v krajine sídla uchádzača a celkovú cenu upraví navýšením o aktuálne platnú sadzbu DPH v SR. DPH odvádza v prípade úspešnosti jeho ponuky verejný obstarávateľ.
5. **zábezpeka ponuky**
	1. Zábezpeka ponuky sa vyžaduje vo výške **80.000,00** EUR (slovom osemdesiattisíc EUR).
	2. Doklad o zložení zábezpeky musí byť súčasťou ponuky, okrem prípadu, kedy uchádzač vkladá finančné prostriedky na účet verejného obstarávateľa podľa bodu 14.4 písm. a) týchto súťažných podkladov. V prípade poskytnutia bankovej záruky alebo poistenia záruky bude doklad predložený spôsobom podľa bodu 10.4 týchto súťažných podkladov. Ak doklad o zložení zábezpeky nebude súčasťou ponuky (predložený spôsobom podľa predchádzajúcej vety), alebo finančné prostriedky nebudú zložené na účet verejného obstarávateľa podľa bodu 14.4 písm. a) týchto súťažných podkladov, alebo ak banková záruka nebude obsahovať náležitosti podľa bodu 14.4 písm. b) týchto súťažných podkladov, alebo poistenie záruky nebude obsahovať náležitosti podľa bodu 14.4 písm. c) týchto súťažných podkladov, bude ponuka uchádzača z verejného obstarávania vylúčená. Verejný obstarávateľ odporúča uchádzačom, aby i v prípade zloženia finančných prostriedkov na účet verejného obstarávateľa podľa bodu 14.4 písm. a) doklad o zložení zábezpeky bol súčasťou predloženej ponuky.
	3. Spôsob zloženia zábezpeky si vyberie uchádzač. Spôsoby zloženia zábezpeky sú:
* zloženie finančných prostriedkov na bankový účet verejného obstarávateľa podľa bodu 14.4 písm. a) týchto súťažných podkladov,
* poskytnutie bankovej záruky za uchádzača podľa bodu 14.4 písm. b) týchto súťažných podkladov, alebo
* poistenie záruky za uchádzača podľa bodu 14.4 písm. c) týchto súťažných podkladov.
	1. Podmienky zloženia zábezpeky
1. Zloženie finančných prostriedkov na bankový účet verejného obstarávateľa.

Finančné prostriedky vo výške podľa bodu 14.1 týchto súťažných podkladov musia byť zložené na účet verejného obstarávateľa vedený v Štátnej pokladnici,

číslo účtu: SK 31 8180 0000 0070 0000 1419

špecifický symbol: 1772022

variabilný symbol: IČO uchádzača,

konštantný symbol: 0558

poznámka do ktorej záujemca uvedie:

**„Zabezpečenie podpory a rozvoja informačného systému účtovníctva fondov (ISUF)“**

Pre zahraničného uchádzača uvádzame údaje verejného obstarávateľa:

IBAN: SK 31 8180 0000 0070 0000 1419

BIC/SWIFT kód: SPSRSKBA

Banka príjemcu: Štátna pokladnica, Radlinského 32, 810 05 Bratislava, Slovakia

Účet v Štátnej pokladnici nie je úročený.

Finančné prostriedky musia byť pripísané na účet verejného obstarávateľa najneskôr do uplynutia lehoty na predkladanie ponúk. Pripísanie finančných prostriedkov na účet verejného obstarávateľa preveruje komisia na vyhodnotenie ponúk zriadená verejným obstarávateľom. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk.

1. V prípade poskytnutia bankovej záruky uchádzač predloží záručnú listinu, v ktorej banka písomne vyhlási, že uspokojí veriteľa (verejného obstarávateľa) za dlžníka (uchádzača) do výšky zábezpeky podľa bodu 14.1 týchto súťažných podkladov. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Záručná listina vyhotovená v inom ako slovenskom jazyku, prípadne českom jazyku musí byť **predložená spolu s úradným prekladom do slovenského jazyka**. Doba platnosti bankovej záruky môže byť v záručnej listine obmedzená do uplynutia lehoty viazanosti ponúk. Banková záruka zanikne plnením banky v rozsahu, v akom banka poskytla plnenie za uchádzača v prospech verejného obstarávateľa, alebo podľa bodu 14.5 písm. b) a bodu 14.6 týchto súťažných podkladov.
2. Poistenie záruky

Poistenie záruky za uchádzača môže byť poskytnuté poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“). V poistení záruky musí poisťovňa vyhlásiť, že neodvolateľne a bez akýchkoľvek námietok uspokojí verejného obstarávateľa do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky v lehote viazanosti ponúk alebo neposkytne súčinnosť alebo odmietne uzavrieť rámcovú dohodu podľa § 56 ods. 8 až 12 zákona, ktorá je výsledkom verejného obstarávania a verejný obstarávateľ písomne poisťovni oznámi svoje nároky z poistenia záruky v lehote platnosti poistenia záruky. Poistenie záruky vyhotovené v inom ako slovenskom jazyku, prípadne českom jazyku musí byť **predložené spolu s úradným prekladom do slovenského jazyka**. Doba platnosti a účinnosti poistenia záruky musí byť najmenej počas celej lehoty viazanosti ponúk.

* 1. Vrátenie zložených finančných prostriedkov uchádzačovi:

a) ak uchádzač zložil zábezpeku zložením finančných prostriedkov na účet verejného obstarávateľa podľa bodu 14.4 písm. a) týchto súťažných podkladov, verejný obstarávateľ ju vráti uchádzačovi na účet, z ktorého bola zrealizovaná okrem prípadov, kedy zábezpeka prepadá v prospech verejného obstarávateľa.

b) ak uchádzač zložil zábezpeku formou bankovej záruky podľa bodu 14.4 písm. b) alebo poistenia záruky podľa bodu 14.4 písm. c) týchto súťažných podkladov, táto zanikne uplynutím lehoty, na ktorú bola vystavená, ak veriteľ (verejný obstarávateľ) neoznámi banke alebo poisťovni písomne svoje nároky z bankovej záruky alebo z poistenia záruky počas doby jej platnosti.

* 1. Podmienky uvoľnenia/vrátenia zábezpeky v lehote viazanosti ponúk

Verejný obstarávateľ uvoľní/vráti uchádzačovi zábezpeku do 7 dní odo dňa:

* uplynutia lehoty viazanosti ponúk,
* márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo
* ak verejný obstarávateľ zruší použitý postup zadávania zákazky, alebo
* uzavretia rámcovej dohody s úspešným uchádzačom.
	1. Verejný obstarávateľ vráti zábezpeku aj v prípade, ak záujemca zloží zábezpeku na účet verejného obstarávateľa a nepredloží svoju ponuku do lehoty na predkladanie ponúk, a to v lehote do 7 dní odo dňa uplynutia lehoty na predkladanie ponúk uvedenej v bode 21.1 týchto súťažných podkladov.
	2. Zábezpeka prepadne v prospech verejného obstarávateľa, ak uchádzač v lehote viazanosti ponúk:
* odstúpi od svojej ponuky, alebo
* neposkytne súčinnosť alebo odmietne uzavrieť rámcovú dohodu podľa § 56 ods. 8 až 12 zákona.

**Obsah ponuky**

1. **obsah ponuky**
	1. Elektronická ponuka sa vloží vyplnením ponukového formulára a vložením požadovaných dokladov
	a dokumentov v systéme JOSEPHINE umiestnenom na webovej adrese <https://josephine.proebiz.com/>.
	2. V predloženej ponuke prostredníctvom systému JOSEPHINE musia byť pripojené požadované dokumenty a doklady (odporúčaný formát je „PDF“) tak, ako je uvedené v Časti IV týchto súťažných podkladov - Pokyny na vypracovanie ponuky a vyplnený elektronický formulár, ktorý zodpovedá návrhu na plnenie kritérií uvedených v súťažných podkladoch.
	3. Po úspešnom nahraní ponuky do systému JOSEPHINE bude uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

**Ponuka musí obsahovať nasledovné dokumenty:**

* 1. **Identifikačné údaje uchádzača** (v prípade skupiny dodávateľov za každého člena osobitne) – obchodné meno/názov, názov skupiny dodávateľov (ak relevantné), sídlo alebo miesto podnikania, meno, priezvisko štatutárneho zástupcu/zástupcov uchádzača a ich štátna príslušnosť, IČO, právna forma a názov štátu, podľa právneho poriadku ktorého bol uchádzač založený, údaje o zápise do Obchodného registra, kontaktnú osobu pre účasť vo verejnej súťaži, tel. číslo kontaktnej osoby, e-mail kontaktnej osoby (uchádzač vyplní formulár, ktorý tvorí Prílohu č. 5 týchto súťažných podkladov).
	2. **Vyhlásenia uchádzača,  plnomocenstvá uchádzača** – vyplnené formuláre podľa Prílohy č. 3 týchto súťažných podkladov.
		1. Uchádzač predloží podpísané **vyhlásenie uchádzača** – **súhlas s podmienkami verejného obstarávania** - vyplnený **formulár podľa Prílohy č. 3A** týchto súťažných podkladov.

15.5.2 V prípade, že je uchádzačom **skupina dodávateľov**, je takýto uchádzač povinný predložiť **vystavenú plnú moc** - vyplnený **formulár podľa Prílohy č. 3B** týchto súťažných podkladov, pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny; plná moc bude podpísaná všetkými členmi skupiny alebo osobou/osobami oprávnenými konať v danej veci za každého člena skupiny.

15.5.3 **Čestné vyhlásenie o súhlase a akceptovaní záväzného návrhu Rámcovej dohody** podľa Prílohy č. 2 týchto súťažných podkladov – vyplnený a podpísaný **formulár podľa Prílohy č. 3C** týchto súťažných podkladov.

Vyhlásenia a plnomocenstvá **musia byť doplnené o identifikačné údaje uchádzača a musia byť podpísané štatutárnym zástupcom/štatutárnymi zástupcami uchádzača, alebo iným zástupcom/zástupcami uchádzača, ktorý je/sú oprávnený/í konať v jeho mene**.

Oprávnená osoba/oprávnené osoby preukazujú svoje oprávnenie konať v mene uchádzača originálom plnej moci, resp. úradne overenou kópiou plnej moci.

**V prípade skupiny dodávateľov musia byť v identifikačných údajoch uchádzača vymenovaní všetci členovia skupiny dodávateľov a vyhlásenia/plnomocenstvá musia byť podpísané štatutárnym zástupcom/štatutárnymi zástupcami členov skupiny dodávateľov, alebo iným zástupcom/zástupcami členov skupiny dodávateľov, ktorý je/sú oprávnený/í konať v jeho/ich mene**, **resp.** splnomocneným lídrom skupiny dodávateľov alebo iným zástupcom/zástupcami lídra skupiny dodávateľov , ktorý je/sú oprávnený/í konať v jeho mene.

Oprávnená osoba/oprávnené osoby preukazujú svoje oprávnenie konať v mene člena skupiny dodávateľov resp. v mene splnomocneného lídra skupiny dodávateľov originálom plnej moci resp. úradne overenou kópiou plnej moci.

* 1. **Návrh na plnenie kritérií –** uchádzač **vyplní** **návrh na plnenie kritérií podľa Prílohy č. 4 týchto súťažných podkladov**, ktorý naskenuje a vloží do systému JOSEPHINE ako súčasť ponuky a **vyplní elektronický formulár** v systéme JOSEPHINE.
	2. **Doklady, prostredníctvom ktorých uchádzač preukazuje splnenie podmienok účasti** vo verejnej súťaži, požadované v oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende a v Prílohe č. 6 týchto súťažných podkladov – Podmienky účasti, resp. Jednotný európsky dokument, ktorým predbežne nahradí doklady na preukázanie splnenia podmienok účasti podľa § 39 zákona.
	3. **Doklad o zložení zábezpeky** v súlade s bodom 14 týchto súťažných podkladov.
	4. **Ak uchádzač nevypracoval ponuku sám**, uvedie v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené. **Ak uchádzač tento dokument v ponuke nepredloží, má sa za to, že ponuku vypracoval sám.**
	5. **Verejný obstarávateľ odporúča uchádzačom, aby ponuka obsahovala „Zoznam všetkých informácií, ktoré sú dôverné, resp. sú obchodným tajomstvom“ podľa bodu 10.5 týchto súťažných podkladov.**
1. **doklady preukazujúce splnenie podmienok účasti**
	1. **Uchádzač predloží doklady na preukázanie splnenia podmienok účasti** týkajúce sa:
2. osobného postavenia podľa § 32 zákona,
3. technickej spôsobilosti alebo odbornej spôsobilosti podľa § 34 zákona.

Príslušné podmienky účasti **ako aj spôsob ich preukazovania** sú uvedené v predmetnom oznámení o vyhlásení verejného obstarávania, prípadne v oznámení o dodatočných informáciách, informáciách o neukončenom konaní alebo korigende (ďalej len „v oznámení o vyhlásení verejného obstarávania“) a v týchto súťažných podkladoch v Prílohe č. 6 - Podmienky účasti.

Verejný obstarávateľ v oznámení o vyhlásení verejného obstarávania a v týchto súťažných podkladoch v Prílohe č. 6 - Podmienky účasti uvádza, ktoré doklady podľa § 32 ods. 2 zákona sa z dôvodu použitia údajov z informačných systémov verejnej správy zo strany uchádzačov v ponuke nepredkladajú.

**Predkladanie ponuky**

1. **predloženie ponuky a späťvzatie ponuky**
	1. Každý uchádzač môže vo verejnom obstarávaní predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
	2. Uchádzač predkladá ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
	3. Predkladanie ponúk je umožnené iba autentifikovaným uchádzačom. Postup pre autentifikáciu je upravený v bode 18 týchto súťažných podkladov.
	4. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	5. Uchádzač predloží úplnú ponuku v určených komunikačných formátoch a určeným spôsobom tak, aby bola zabezpečená pred zmenou jej obsahu výlučne elektronicky, spôsobom určeným funkcionalitou systému JOSEPHINE. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/.
	6. Ponuka uchádzača predložená po uplynutí lehoty na predkladanie ponúk sa elektronicky neotvorí.
	7. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky v lehote na predkladanie ponúk).
2. **registrácia a autentifikácia**
	1. Uchádzači a záujemcovia majú možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).
	2. **Predkladanie ponúk je umožnené iba autentifikovaným uchádzačom**. Autentifikáciu je možné vykonať týmito spôsobmi:
	3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
	4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
	5. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
	6. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
	7. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.
3. **náklady na ponuku**
	1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené predpísaným spôsobom podľa týchto súťažných podkladov, t.j. elektronicky, spôsobom určeným funkcionalitou systému JOSEPHINE, v lehote na predkladanie ponúk podľa týchto súťažných podkladov sa uchádzačom nevracajú. Zostávajú ako súčasť dokumentácie vyhláseného verejného obstarávania.
4. **oprávnenie predložiť ponuku**
	1. Uchádzačom môže byť aj skupina fyzických osôb a/alebo právnických osôb vystupujúcich voči verejnému obstarávateľovi spoločne. V tomto prípade je uchádzač povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou (Príloha č. 3B týchto súťažných podkladov). V prípade, ak bude ponuka skupiny dodávateľov prijatá, všetci členovia skupiny budú povinní v zmysle § 37 ods. 2 zákona vytvoriť medzi sebou určitú právnu formu, napr. podľa § 829 Občianskeho zákonníka alebo § 56 ods. 1 Obchodného zákonníka, alebo v zmysle príslušnej národnej legislatívy, z dôvodu riadneho plnenia rámcovej dohody. Z dokumentácie preukazujúcej vznik zákonnej formy spolupráce fyzických alebo právnických osôb musí byť jasné a zrejmé, ako sú stanovené ich práva a povinnosti vo vzťahu k tej časti predmetu zákazky, ktorú má každý člen skupiny dodávateľov zabezpečiť, kto a akou časťou sa bude na plnení rámcovej dohody podieľať, ako aj skutočnosť, že všetci členovia skupiny dodávateľov zodpovedajú za záväzky voči verejnému obstarávateľovi spoločne a nerozdielne. Rámcovú dohodu, ktorou zákonná forma spolupráce fyzických alebo právnických osôb vznikne, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí úspešný uchádzač poskytnúť verejnému obstarávateľovi pred podpisom rámcovej dohody. Verejný obstarávateľ si vyhradzuje právo žiadať o úpravu, resp. vysvetlenie podmienok dokumentácie preukazujúcej vznik zákonnej formy spolupráce, ak nebudú v súlade s týmito súťažnými podkladmi.

 V prípade, ak verejný obstarávateľ prijal ponuku skupiny dodávateľov, je oprávnený primerane upraviť rámcovú dohodu a zapracovať podmienky poskytovania služieb v súlade s rámcovou dohodou, upravujúcou právne vzťahy medzi členmi skupiny dodávateľov, ktorú úspešný uchádzač predložil verejnému obstarávateľovi pred podpisom rámcovej dohody v zmysle bodu 31.4 súťažných podkladov.

* 1. Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak ponuku predloží takáto právnická osoba, alebo skupina dodávateľov, ktorej členom je takáto právnická osoba, nebude možné jej ponuku zaradiť do vyhodnotenia.

1. **miesto a lehota na predkladanie ponuky**
	1. Lehotu na predkladanie ponúk verejný obstarávateľ stanovil v **oznámení o vyhlásení verejného obstarávania**. Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com>. Doručenie ponuky je zaznamenávané s presnosťou na sekundy, preto je potrebné predložiť ponuku **v dostatočnom časovom predstihu**. Ak uchádzač predloží ponuku čo i len o sekundu neskôr, systém vyhodnotí ponuku ako nepredloženú v lehote na predkladanie ponúk. Ponuka uchádzača predložená po uplynutí lehoty na predkladanie ponúk sa elektronicky neotvorí.
2. **lehota viazanosti ponuky**
	1. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom v oznámení o vyhlásení verejného obstarávania.
	2. Uchádzači sú svojou ponukou viazaní do uplynutia verejným obstarávateľom oznámenej lehoty viazanosti ponúk.

Časť V.

**OTVÁRANIE PONÚK A HODNOTENIE PONÚK**

**Otváranie ponúk**

1. **otváranie ponúk**
	1. Otváranie ponúk sa uskutoční elektronicky. Prostredníctvom funkcionality systému JOSEPHINE sa online sprístupnia ponuky všetkých uchádzačov, ktorí predložili ponuku v lehote na predkladanie ponúk a určeným spôsobom komunikácie, a to v čase uvedenom v **oznámení o vyhlásení verejného obstarávania**.
	2. Miestom „on-line“ sprístupnenia ponúk je webová adresa <https://josephine.proebiz.com/>
	a totožná záložka ako pri predkladaní ponúk.
	3. Pri on-line sprístupnení budú zverejnené informácie v zmysle zákona. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
	4. Verejný obstarávateľ najneskôr do piatich (5) pracovných dní odo dňa otvárania ponúk pošle elektronicky, spôsobom určeným funkcionalitou systému JOSEPHINE všetkým uchádzačom, ktorí predložili ponuky v lehote na predkladanie ponúk a určeným spôsobom komunikácie, zápisnicu z otvárania ponúk. Zápisnica obsahuje počet predložených ponúk a návrhy na plnenie kritérií, ktoré sa dajú vyjadriť číslom. Ostatné údaje uvedené v ponuke sa nezverejňujú.

**Vyhodnocovanie ponúk**

1. **preskúmanie a hodnotenie ponúk**
	1. **Vyhodnotenie ponúk sa uskutoční v súlade s § 66 ods. 7 písm. b) zákona tak, že vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk.**
	2. Komisia po on-line otváraní ponúk vyhodnocuje ponuky podľa § 53 zákona v súlade s Prílohou č. 7 Kritérium na vyhodnotenie ponúk a pravidlá na jeho uplatnenie týchto súťažných podkladov, pričom u uchádzača, ktorý sa umiestnil na prvom mieste v poradí, následne vyhodnotí splnenie požiadaviek na predmet zákazky podľa § 53 zákona, v súlade s týmito súťažnými podkladmi a oznámením o vyhlásení verejného obstarávania a splnenie podmienok účasti podľa § 40 zákona, týmito súťažnými podkladmi a oznámením o vyhlásení verejného obstarávania.

1. **vyhodnocovanie návrhov na plnenie kritérií**
	1. Kritérium na vyhodnotenie ponúk a pravidlá jeho uplatnenia sú uvedené v prílohe č. 7 Kritérium na vyhodnotenie ponúk a pravidlá na jeho uplatnenie týchto súťažných podkladov.
2. **vysvetľovanie ponúk, odôvodnenie mimoriadne nízkej ponuky**
	1. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne prostredníctvom komunikačného rozhrania systému JOSEPHINE požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
	2. Ak sa pri tejto zákazke javí ponuka ako mimoriadne nízka ponuka vo vzťahu k tovaru, stavebným prácam alebo službám, komisia písomne prostredníctvom komunikačného rozhrania systému JOSEPHINE požiada uchádzača o vysvetlenie tej časti ponuky, ktoré sú pre jej cenu podstatné v zmysle § 53 ods. 2 zákona. Uchádzač musí doručiť prostredníctvom komunikačného rozhrania systému JOSEPHINE odôvodnenie mimoriadne nízkej ponuky do piatich (5) pracovných dní odo dňa doručenia žiadosti, ak komisia neurčila dlhšiu lehotu.
	3. V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak verejný obstarávateľ vylúči ponuku z verejného obstarávania.
	4. Komisia zohľadní vysvetlenie ponuky uchádzačom v súlade s požiadavkou podľa § 53 ods. 1 zákona alebo odôvodnenie mimoriadne nízkej ponuky uchádzačom, ktoré vychádza z predložených dôkazov.
3. **posúdenie splnenia podmienok účasti / požiadaviek na predmet zákazky**
	1. Verejný obstarávateľ vyhodnotí splnenie podmienok účasti podľa § 40 zákona a ponuky z hľadiska splnenia požiadaviek na predmet zákazky podľa § 53 zákona vo väzbe na § 55 ods. 1 zákona u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, následne sa vyhodnotí splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
	2. Komisia posúdi splnenie podmienok účasti v tomto verejnom obstarávaní z dokladov predložených podľa požiadaviek uvedených v týchto súťažných podkladoch v Prílohe č. 6 Podmienky účasti.
	3. Verejný obstarávateľ pri vyhodnotení splnenia podmienok účasti uchádzačov, ktoré sa týkajú technickej spôsobilosti alebo odbornej spôsobilosti podľa § 34 ods. 1 písm. a) zákona, zohľadní referencie uchádzačov uvedené v evidencii referencií podľa § 12 zákona, ak takéto referencie ku dňu predloženia ponuky existujú a uchádzač ich v ponuke identifikoval.

**Elektronická aukcia**

1. **elektronická aukcia**

 Neaplikuje sa.

**Prijatie ponuky**

1. **informácia o výsledku vyhodnotenia ponúk**
	1. Ak sa vyhodnotenie splnenia podmienok účasti uskutočňuje po vyhodnotení ponúk, verejný obstarávateľ je povinný po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí. Verejný obstarávateľ môže vyhodnotiť splnenie podmienok účasti aj u ďalších uchádzačov v poradí. Verejný obstarávateľ vyhodnotí spôsobom podľa prvej a druhej vety aj splnenie požiadaviek na predmet zákazky, ak neboli vyhodnotené skôr. Verejný obstarávateľ písomne – elektronicky, spôsobom určeným funkcionalitou systému JOSEPHINE požiada uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotí ich podľa § 40 zákona. Požiadavky na predmet zákazky verejný obstarávateľ vyhodnotí podľa § 53 zákona.
	2. Verejný obstarávateľ po vyhodnotení ponúk, po skončení postupu podľa predošlého bodu týchto súťažných podkladov a po odoslaní všetkých oznámení o vylúčení uchádzača/uchádzačov bezodkladne písomne – elektronicky, spôsobom určeným funkcionalitou systému JOSEPHINE, oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov na profile verejného obstarávateľa. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom Úrad pre verejné obstarávanie o námietkach zatiaľ právoplatne nerozhodol. Úspešnému uchádzačovi, resp. úspešným uchádzačom oznámi, že verejný obstarávateľ jeho/ich ponuku, resp. ponuky prijíma. Neúspešným uchádzačom oznámi, že neuspeli, s uvedením dôvodu, resp. dôvodov neprijatia ich ponuky.

Časť VI.

**INFORMÁCIE O RÁMCOVEJ DOHODE**

1. **typ rámcovej dohody**
	1. Typ rámcovej dohody na poskytnutie predmetu zákazky: ***Zabezpečenie podpory a rozvoja informačného systému účtovníctva fondov (ISUF)*** budeuzavretá podľa ustanovení § 269 ods. 2 Obchodného zákonníka v znení neskorších predpisov a § 56 a § 83 zákona.
	2. Podrobné vymedzenie obchodných podmienok na poskytnutie požadovaného predmetu zákazky tvorí Príloha č. 2 týchto súťažných podkladov.
2. **uzavretie Rámcovej dohody**
	1. Rámcová dohoda s úspešným uchádzačom, ktorého ponuka bola prijatá, bude uzavretá v súlade s § 56 zákona v lehote viazanosti ponúk, a to najskôr jedenásty deň odo dňa odoslania informácie o výsledku vyhodnotenia ponúk podľa § 55 zákona, , ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona, alebo ak neboli doručené námietky podľa zákona.
	2. Uzavretá rámcová dohoda nesmie byť v rozpore so súťažnými podkladmi a ponukou predloženou úspešným uchádzačom. V prípade, ak je úspešným uchádzačom skupina dodávateľov, rámcovú dohodu podpisujú všetci členovia skupiny dodávateľov.
	3. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie rámcovej dohody tak, aby mohla byť uzavretá v súlade s § 56 ods. 8 a 12 zákona do 10 pracovných dní odo dňa uplynutia lehoty podľa § 56 ods. ods. 2 až 7 zákona, ak bol na jej uzavretie písomne – elektronicky, spôsobom určeným funkcionalitou systému JOSEPHINE vyzvaný.
	4. **Úspešný uchádzač sa zaväzuje pred podpisom rámcovej dohody verejnému obstarávateľovi predložiť v rámci súčinnosti podľa ustanovenia § 56 ods. 8 zákona nasledovné dokumenty:**
* **Zoznam všetkých známych subdodávateľov, podiel zákazky, ktorý má v úmysle zadať navrhovaným subdodávateľom, predmety týchto subdodávok a údaje o osobe oprávnenej konať za subdodávateľa v rozsahu meno a priezvisko, adresu pobytu, dátum narodenia. Predmetné údaje o týchto subdodávateľoch sa stanú súčasťou rámcovej dohody s úspešným uchádzačom ako Príloha č. 3 rámcovej dohody. Pravidlá zmeny subdodávateľov a povinnosť oznámiť zmenu subdodávateľov sú v súlade s § 41 ods. 4 zákona upravené v návrhu Rámcovej dohody.**
* **V prípade, ak sa verejného obstarávania zúčastňuje skupina dodávateľov, originál alebo úradne overenú kópiu zmluvy, preukazujúcej vytvorenie právnych vzťahov medzi členmi skupiny dodávateľov (v zmysle bodu 20.1 súťažných podkladov).**
* **Všeobecné obchodné podmienky, ak ich uchádzač uplatňuje.**
* **Čestné vyhlásenie o tom, že sa na uchádzača, jeho subdodávateľov nevzťahujú medzinárodné sankcie, ktoré je súčasťou prílohy č. 8 Súťažných podkladov.**
	1. Verejný obstarávateľ neuzavrie rámcovú dohodu s
1. uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len “RPVS”) a nie je zapísaný v RPVS,
2. uchádzačom, ktorého subdodávatelia alebo subdodávatelia podľa osobitného predpisu majú povinnosť zapisovať sa do RPVS, nie sú zapísaní v RPVS,
3. uchádzačom, ktorý má povinnosť zapisovať sa do RPVS a ktorého konečným užívateľom výhod zapísaným v RPVS je osoba uvedená v § 11 ods. 1 písm. c) zákona,
4. uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do RPVS, majú v RPVS zapísaného konečného užívateľa výhod, ktorým je osoba podľa § 11 ods. 1 písm. c) zákona.
	1. Ak uchádzač odmietne uzavrieť rámcovú dohodu alebo nie sú splnené povinnosti podľa § 56 ods. 8 zákona a bodu 31.4 týchto súťažných podkladov, verejný obstarávateľ môže uzavrieť rámcovú dohodu s uchádzačom, ktorý sa umiestnili na nasledujúcom mieste v poradí.
	2. Verejný obstarávateľ má právo odstúpiť od rámcovej dohody z dôvodov, uvedených v § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
5. **ZRUŠENIE VEREJNÉHO OBSTARÁVANIA**
	1. Verejný obstarávateľ zruší verejné obstarávanie na základe dôvodov uvedených v § 57 ods. 1 zákona a verejný obstarávateľ môže zrušiť verejné obstarávanie na základe dôvodov uvedených v § 57 ods. 2 zákona.
	2. V prípade zrušenia verejného obstarávania verejný obstarávateľ upovedomí všetkých uchádzačov o zrušení použitého postupu zadávania zákazky s uvedením dôvodu a oznámi postup, ktorý použije pri zadávaní zákazky na pôvodný predmet zákazky.
6. **APLIKÁCIA ZÁKONA O VEREJNOM OBSTARÁVANÍ, KONTROLA / AUDIT**
	1. Skutočnosti, ktoré nie sú upravené v týchto súťažných podkladoch sa spravujú príslušnými ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
	2. Poskytovateľ a každý jeho subdodávateľ sa zaväzujú umožniť výkon finančnej kontroly/auditu/overovania najmä nasledovným oprávneným osobám/subjektom:
7. zástupcom riadiaceho/sprostredkovateľského orgánu Programu Slovensko 2021 – 2027, poskytujúceho verejnému obstarávateľovi finančné prostriedky (nenávratný finančný príspevok) v rámci plnenia predmetu zákazky,
8. Najvyššiemu kontrolnému úradu SR,
9. Orgánu auditu, jeho spolupracujúcim orgánom (najmä Úradu vládneho auditu), a osobám povereným na výkon kontroly/auditu,
10. Platobnému orgánu,
11. Splnomocneným zástupcom Európskej Komisie a Európskeho dvora audítorov,
12. Orgánu zabezpečujúcemu ochranu finančných záujmov EÚ (Odbor Národný úrad pre OLAF),
13. Osobám povereným alebo prizvaným orgánmi uvedenými v písm. a) až f) v súlade s príslušnými právnymi predpismi SR a EÚ.